Ego Odo, dux Burgundię, notum facio presentibus et futuris quod dominus Burus, miles, de Buxeio, ad extrema veniens, dedit in perpetuam elemosinam ecclesię Beatę Marię Fonteneti, pro salute animę suę et predecessorum suorum, quicquid juris habebat in pasturis totius parrochię de Buxeio, in omnibus commodis ad omne genus animalium et pecorum tam dictę ecclesię, absque dampni illatione, Quod si forte factum fuerit dampnum, tantummodo restituetur sine alia emendatione et exactione. Hanc autem elemosinam laudaverunt perpetuo et concesserunt uxor predicti militis, nomine Nicholia, et omnes liberi ipsorum; Willermus scilicet, Johannes, Naella, Margarita, presentibus his testibus: Hugone, presbitero de Buxeio; Henrico, fratre supradicti Buri, Pontio de Granceio, Garnerio de Blasi, militibus; Roberto, maiore de Buxeio. Que ut rata permaneant in perpetuum ne aliqua contradictio oriri possit, sigilli nostri impressione diligenter confirmare curavi. Actum anno Verbi incarnati millesimo ducentesimo tercio, feliciter.